CELEX: 62019TN0708
Language: bg
Date: 2019-10-17 00:00:00
Title: Дело T-708/19: Жалба, подадена на 17 октомври 2019 г. — Bujar/Комисия

13.1.2020   
            
            
               BG
            
            
               Официален вестник на Европейския съюз
            
            
               C 10/36
            
         
      Жалба, подадена на 17 октомври 2019 г. — Bujar/Комисия
      (Дело T-708/19)
      (2020/C 10/48)
      Език на производството: английски
      
         Страни
      
      
         Жалбоподател: Marcin Bujar (Волюве-Сен-Ламбер, Белгия) (представител: R. Wardyn, адвокат)
      
         Ответник: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да отмени решението на Комисията от 20 декември 2018 г., и
               
            
                  —
               
               
                  да осъди Комисията да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание: нарушение на член 11, параграф 2 от приложение VIII към Правилника за длъжностните лица на Европейския съюз и член 7, параграф 1) от Общите разпоредби за прилагане (ОРП):
                  
                              —
                           
                           
                              пенсионните вноски, които се прехвърлят, трябва да бъдат изчислени въз основа на реално прехвърлената сума, намалена със сумата, представляваща ревалоризация на капитала между датата на заявлението за прехвърляне и датата на ефективното прехвърляне,
                           
                        
                              —
                           
                           
                              служба „Управление и плащане по индивидуални права“ (PMO) е допуснала грешка, като е изчислила подлежащите на прехвърляне пенсионни права въз основа на сумата, посочена от националната администрация във временното решение, докато реално прехвърлената сума представлява ревалоризацията на капитала между датата на заявлението за прехвърляне и датата на ефективното прехвърляне както и въз основа на преизчисляване на пенсионните права от националния орган и ревалоризацията на капитала за периода, предхождащ искането за прехвърляне.
                           
                        
            
                  2.
               
               
                  Второ основание: неоснователно обогатяване на Съюза:
                  
                              —
                           
                           
                              изчисляването на подлежащите на прехвърляне пенсионни вноски въз основа на предварителен размер на сумата, която е била преизчислена и не съответства напълно на сумата, представляваща ревалоризацията на капитала между датата на заявлението за прехвърляне и датата на ефективното прехвърляне, представлява неоснователно обогатяване на Съюза.